Formation

Formation (בעברית: היווצרות) הוא שיר של הזמרת האמריקאית ביונסה מאלבומה השישי Lemonade. השיר יצא כסינגל הראשון מן האלבום יחד עם וידאו קליפ ב-6 בפברואר 2016, עוד לפני צאת האלבום. השיר יצא לראשונה לשירות הזרמות המוזיקה טיידל. השיר נכתב על ידי ביונסה, חליף בראון, אשטון הוגן, מייקל ויליאמס, והופק על ידי ביונסה, אפלוס ומייק "וייל מייד איט". מבקרי המוזיקה ראו בשיר כשיר הפוליטי ביותר שביונסה שרה אי פעם. הביקורות על השיר היו מעורבות, בין היתר בגלל העמדה האנטי-משטרתית שמוצגת בשיר. עם זאת השיר קיבל גם ביקורות חיוביות. השיר הגיע למעמד זהב בארצות הברית עם מכירות של יותר מחצי מיליון עותקים דיגיטליים. ב-23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצא קליפ חדש לשיר בבלעדיות לשירות המוזיקה טיידל.

השיר בוצע לראשונה בהופעת המחצית של משחק הסופרבול ה-50. לאחר מכן גם נוסף לסיבוב ההופעות של ביונסה הקרוי על שמו "The Formation World Tour" כשיר הפתיחה של ההופעות.

וידאו קליפ 
קליפ השיר צולם בניו אורלינס, לואיזיאנה, והוא כולל אזכור של הוריקן קתרינה. הקליפ מתחיל כאשר נראית ביונסה יושבת על ניידת ברחוב מוצף. בין היתר, ניתן לראות בקליפ גבר מחזיק עיתון עם תמונה של מרטין לותר קינג עם כותרת בה רשום "אמת", ניתן לראות ילד שחור רוקד מול שורה של שוטרים, ואף ניתן לראות בקליפ כתב גרפיטי על קיר בו רשום "stop shooting us"- "הפסיקו לירות בנו". כמו כן, גם ביתה של ביונסה, בלו אייבי מופיעה בקליפ בסצנות מעבר. במהלך כל הקליפ מבוצעים ריקודים רבים על ידי ביונסה ורקדניות נוספת הרוקדות ברחוב, בבריכה ריקה ובמסדרון. הווידאו קליפ הועלה לערוץ היוטיוב של ביונסה כסרטון פרטי ונעול.

קליפ השיר גרם למהומות רבות בארצות הברית, כל זה עקב המסר של השיר והקליפ על היחסים הבלתי שוויוניים בין הגזע השחור לבין הגזע הלבן בארצות הברית.
קליפ השיר היה מועמד ל-6 פרסים בטקס הווידאו - קליפים של MTV לשנת 2016 שנערך ב-28 באוגוסט 2016 בניו יורק סיטי. הקליפ זכה בכל שש המועמדויות ביניהם זכה ב״וידאו השנה״.

נכון לינואר 2021 הווידאו קליפ צבר למעלה מ-236 מיליון צפיות באתר האינטרנט YouTube.

הקאבר השערורייתי 
ב-18 בפברואר 2016 פרסם ג'וני הת'רינגטון מלהקת הרוק Art of Dying קאבר של השיר וזכה לתגובות נזעמות ביותר על כך שגבר לבן מבצע קאבר של אישה שחורה המדבר על זכויות שחורים בארצות הברית.

מיקומי שיא

קישורים חיצוניים

שירי 2016
סינגלים מ-2016
שירי ביונסה
שירים באנגלית
שירים שנכתבו על ידי ביונסה
שירים שנכתבו על ידי מייק ויל מייד איט
שירים שנכתבו על ידי סוואה לי
שירים שהופקו על ידי ביונסה
שירים שהופקו על ידי מייק ויל מייד איט
וידאו קליפים שבוימו על ידי מלינה מצוקס
שירי להט"ב
שירים נגד שנאת זרים וגזענות
מחלוקות הקשורות לדגימת מוזיקה
Black Lives Matter: אמנות
זוכי פרס גראמי לווידאו קליפ הקצר הטוב ביותר
זוכי פרס הווידאו קליפים של MTV לבימוי הטוב ביותר
זוכי פרס הווידאו קליפים של MTV לקליפ השנה
סינגלים בהוצאת קולומביה רקורדס